**OBRAZLOŽENJE UZ PRIJEDLOG II. IZMJENA I DOPUNA PRORAČUNA OPĆINE RUŽIĆ ZA 2024. GODINU**

**1. UVOD**

Temeljem odredbi Zakona o proračunu (144/21), uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna. Prijedlog II. Izmjena i dopuna proračuna Općine Ružić za 2024. godinu izrađen je na temelju Zakona o proračunu i Uputa za izradu proračuna jedinica lokalne i područne (regionalne) samouprave za razdoblje 2024.-2026. godine koje je donijelo Ministarstvo financija.

Proračun Općine Ružić za 2024. godinu s projekcijama za 2025. i 2026. godinu je donesen 4. prosinca 2023. godine i objavljen u „Službenom glasilu Općine Ružić“ br. 5/23, a I. Izmjene i dopune Proračuna za 2024. godinu su donesene 6. lipnja 2024. godine i objavljene u „Službenom glasilu Općine Ružić“ br. 3/24.

**2. OBRAZLOŽENJE II. IZMJENA PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE RUŽIĆ ZA 2024. GODINU**

Osnovno polazište za izradu Prijedloga II. Izmjena i dopuna proračuna Općine Ružić za 2024. godinu su ostvareni prihodi i primici te rashodi i izdaci do kraja listopada 2024. godine i procjena ostvarenja istih do kraja 2024. godine, te sredstva koja su dodijeljena za provedbu nekih projekata.

Prihodi proračuna općine su: prihodi od poreza, prihodi od imovine, prihodi iz inozemstva i od subjekata unutar općeg proračuna, prihodi od upravnih i administrativnih pristojbi prihodi od prodaje proizvoda, robe i usluga, kazne i upravne pristojbe.

**2.1. PRIHODI PRORAČUNA**

Ukupni prihodi i primici proračuna Općine Ružić za 2024. godinu, uključujući i višak prihoda iz prethodne godine, izvornim Proračunom su planirani u iznosu od 1.545.000,00 EUR, dok su I. Izmjenama i dopunama Proračuna ukupni prihodi i primitci korigirani na iznos od 1.440.171,00 EUR, a II izmjenama i dopunama Proračuna iznos je korigiran na 1.402.752,00 EUR.

2.1.1. PRIHODI POSLOVANJA

Ukupni prihodi poslovanja u 2024. godini II. Izmjenama i dopunama Proračuna su smanjeni za 3,3 % u odnosu na I. Izmjene Proračuna za 2024. godinu.

Porezni prihodi su planirani II. Izmjenama u iznosu 262.736,00 EUR, povećani su za 20.2 % u odnosu na prethodni plan, odnosno preraspodijeljeni su neki porezni prihodi prema dosadašnjem ostvarenju i prema izvještaju o stanju duga JLP(R)S na dan 31.10.2024. po namirenju nedostajućih sredstava na računu poreza na dohodak i prirezu poreza na dohodak za povrat po godišnjoj prijavi za 2023. godinu.

Pomoći iz inozemstva i od subjekata unutar općeg proračuna planiraju se u iznosu od 762.847,00 EUR što predstavlja smanjenje od 9,9 % u odnosu na prethodni plan i to zbog procjene prihoda koji se neće realizirati u ovoj proračunskoj godini. Izvornim planom ovi prihodi su planirani temeljem prijava projekata na javne pozive i natječaje, tako da su ovim Izmjenama proračuna planirani sukladno odobrenim projektima.

|  |  |  |  |
| --- | --- | --- | --- |
| Prihodi | Proračun 2024. godine | I. Izmjene i dopune 2024. | II. Izmjene i dopune Proračuna |
| 1 | 2 | 3 | 4 |
| **PRIHODI POSLOVANJA UKUPNO** | **1.275.000,00** | **1.127.113,00** | **1.089.694,00** |
| Prihodi od poreza | 212.993,00 | 218.493,00 | 262.736,00 |
| Pomoći iz inozemstva i od subjekata unutar opće države | 1.003.287,00 | 846.240,00 | 762.847,00 |
| Prihodi od imovine | 29.450,00 | 29.450,00 | 29.150,00 |
| Prihodi od upravnih i administrativnih pristojbi, pristojbi po posebnim propisima i naknada | 29.270,00 | 32.930,00 | 34.461,00 |
| Prihodi od prodaje proizvoda i robe te pruženih usluga i prihodi od donacija | 0,00 | 0,00 | 500,00 |

**2.2. RASHODI POSLOVANJA**

Ukupni rashodi i izdaci proračuna (skupina 3+4) Općine Ružić za 2024. godinu izvornim Proračunom planirani su u iznosu od 1.545.000,00 EUR, I. Izmjenama i dopunama Proračuna u iznosu 1.440.171,00 EUR, a II. Izmjenama i dopunama Proračuna u iznosu 1.402.752,00 EUR.

U tablici su prikazani rashodi poslovanja (skupina 3) planirani izvornim planom te izmjenama i dopunama proračuna.

|  |  |  |  |
| --- | --- | --- | --- |
| Rashodi | Proračun 2024. godine | I. Izmjene i dopune 2024. godine | II. Izmjene i dopune 2024. godine |
| 1 | 2 | 3 | 4 |
| **RASHODI POSLOVANJA UKUPNO** | **1.080.258,00** | **902.329,00** | **932.146,00** |
| Rashodi za zaposlene | 371.780,00 | 268.773,00 | 257.514,00 |
| Materijalni rashodi | 402.950,00 | 334.592,00 | 291.782,00 |
| Financijski rashodi | 3.500,00 | 3.500,00 | 3.500,00 |
| Pomoći dane u inozemstvo i unutar općeg proračuna | 153.000,00 | 136.436,00 | 197.322,00 |
| Naknade građanima i kućanstvima | 101.330,00 | 111.330,00 | 136.330,00 |
| Ostali rashodi | 47.698,00 | 47.698,00 | 45.698,00 |

Rashodi za zaposlene su smanjeni za 4,2 % u odnosi na prethodni rebalans iz razloga što smo kod planiranja proračuna planirali da će se zapošljavanje gerontodomaćica u programu „Zaželi“ realizirati početkom godine a s tim i isplate plaća, ali je odluka odobrena u ožujku i zaposlene su počele s radom 1. svibnja.

U skupini materijalnih rashoda je izvršena preraspodjela nekih izdataka u okviru ove skupine.

Značajnije je smanjen potrošak električne energije odnosno javne rasvjete ( 26,20 %) zbog mjera Vlade RH za zaštitu cijena električne energije, a također i zbog nabavke nove energetski učinkovite javne rasvjete.

Kod rashoda za pomoći dane u inozemstvo i unutar općeg proračuna je došlo do značajnog povećanja u odnosu na prethodni rebalans iz razloga što su povećani troškovi za Dječji vrtić, konkretno plaće zaposlenima sukladno novoj Uredbi Vlade RH kao i ostali materijalni rashodi.

Naknade građanima i kućanstvima su povećane za 22,5%. Povećanje je na poziciji nadoknada troškova prijevoza putnika u javnom prometu „Prometu“ Split, zbog novog izračuna troškova, planirano je 85.000,00 EUR.

|  |  |  |  |
| --- | --- | --- | --- |
| Rashodi | Proračun 2024. godine | I. Izmjene i dopune 2024. godine | II. Izmjene i dopune 2024. godine |
| 1 | 2 | 3 | 4 |
| **RASHODI ZA NABAVU NEFINANCIJSKE IMOVINE - UKUPNO** | **464.742,00** | **537.842,00** | **470.606,00** |
| Rashodi za nabavu neproizvedene dugotrajne imovine | 0,00 | 3.000,00 | 1.000,00 |
| Rashodi za nabavu proizvedene dugotrajne imovine | 438.742,00 | 415.342,00 | 382.206,00 |
| Rashodi za dodatna ulaganja na nefinancijskoj imovini | 26.000,00 | 119.500,00 | 87.400,00 |

Rashodi za nabavu nefinancijske imovine smanjuju se za 12,50%. Rashodi za asfaltiranje cesta ostaju na razini planiranih odnosno Ministarstvo regionalnog razvoja i fondova EU je dodijelilo 36.000,00 EUR za ovaj projekt.

Planirana je nova pozicija nabavke autobusne čekaonice u Kljacima iz sredstava osiguranja i nadoknade štete u iznosu 4.100,00 EUR.

Pozicija otkupa zemljišta za uređenje okoliša oko zgrade u Gradcu za investiciju uređenja okoliša, je umanjena sukladno nacrtu Ugovora.

Dodatna ulaganja na nefinancijskoj imovini se odnose na modernizaciju javne rasvjete novim LED svjetiljkama za koju je odobreno ukupno 68.000,00 EUR i to 38.000,00 u prošloj godini (Ministarstvo prostornog uređenja, graditeljstva i državne imovine) i ove godine 30.000,00 EUR (Ministarstvo regionalnog razvoja i fondova EU).

Rashodi poslovanja u programu komunalne infrastrukture i kapitalni projekti koji su izmijenjeni po II. Izmjenama i dopunama Proračuna analitički su prikazani u programima koji se nalaze u prilogu materijala za sjednicu.

Raspoloživa sredstva iz prethodne godine, odnosno višak prihoda iz 2023. godine je početnim planom planiran u iznosu 270.000,00 EUR, a I. Izmjenama Proračuna i temeljem Odluke o raspodjeli rezultata iz 2023. godine je planiran u cijelosti u iznosu 313.058,00 EUR. U višak su uključena i spomenuta sredstva za modernizaciju javne rasvjete u iznosu 38.000,00 EUR. Naime, kod donošenja proračuna za 2024. godinu nije bila poznata odluka o odobrenim sredstvima.

**II. Izmjene i dopune Proračuna po programima**

|  |  |  |  |
| --- | --- | --- | --- |
| PROGRAM | Plan 2024. | I. Izmjene i dopune 2024. godine | II Izmjene i dopune 2024. godine |
| PROGRAM 1001: Redovna djelatnost Općinskih tijela | 215.501,00 | 224.528,00 | 231.359,00 |

Sredstva za ovaj program se povećavaju (3,4%) zbog povećanja materijalnih rashoda, konkretno usluga tekućeg i investicijskog održavanja i komunalnih usluga a neki rashodi unutar programa su preraspodijeljeni.

|  |  |  |  |
| --- | --- | --- | --- |
| PROGRAM | Plan 2024. | I. Izmjene i dopune 2024. godine | II Izmjene i dopune 2024. godine |
| PROGRAM 1002: Komunalna infrastruktura | 456.725,00 | 440.719,00 | 377.082,00 |

Program se smanjuje (14.44 %) zbog manjih troškova javne rasvjete, nabavke komunalne opreme kao i manje ugovorenih projekata u okviru ovog programa.

|  |  |  |  |
| --- | --- | --- | --- |
| PROGRAM | Plan 2024. | I. Izmjene i dopune 2024. godine | II Izmjene i dopune 2024. godine |
| PROGRAM 1003: Predškolski odgoj | 105.950,00 | 105.950,00 | 155.317,00 |

Sredstva za ovaj program se povećavaju (46,59%) zbog već navedenih troškova za Dječji vrtić odnosno povećanja plaća zaposlenima i ostalih troškova.

|  |  |  |  |
| --- | --- | --- | --- |
| PROGRAM | Plan 2024. | I. Izmjene i dopune 2024. godine | II Izmjene i dopune 2024. godine |
| PROGRAM 1004: Obnova i uređenje objekata u Općini | 156.884,00 | 157.384,00 | 115.567,00 |

Program se smanjuje zbog nerealiziranih projekata u okviru ovog programa.

|  |  |  |  |
| --- | --- | --- | --- |
| PROGRAM | Plan 2024. | I. Izmjene i dopune 2024. godine | II Izmjene i dopune 2024. godine |
| PROGRAM 1005: Socijalna zaštita | 398.500,00 | 292.650,00 | 312.019,00 |

Program se povećava zbog većih troškova sufinanciranja javnog prijevoza.

|  |  |  |  |
| --- | --- | --- | --- |
| PROGRAM | Plan 2024. | I. Izmjene i dopune 2024. godine | II Izmjene i dopune 2024. godine |
| PROGRAM 1006: Javne potreba u sportu | 23.540,00 | 23.540,00 | 23.540,00 |

Sredstva za ovaj program ostaju na razini planiranih.

|  |  |  |  |
| --- | --- | --- | --- |
| PROGRAM | Plan 2024. | I. Izmjene i dopune 2024. godine | II Izmjene i dopune 2024. godine |
| PROGRAM 1008: Zaštita od požara i sustav zaštite i spašavanja | 142.000,00 | 139.500,00 | 139.500,00 |

Sredstva za ovaj program ostaju na razini planiranih.

|  |  |  |  |
| --- | --- | --- | --- |
| PROGRAM | Plan 2024. | I. Izmjene i dopune 2024. godine | II Izmjene i dopune 2024. godine |
| PROGRAM 1010: Javne potrebe u obrazovanju | 20.400,00 | 30.400,00 | 31.368,00 |

Sredstva za ovaj program se povećavaju (3.23 %) zbog većih troškova održavanja objekata.

|  |  |  |  |
| --- | --- | --- | --- |
| PROGRAM | Plan 2024. | I. Izmjene i dopune 2024. godine | II Izmjene i dopune 2024. godine |
| PROGRAM 1011: Kultura religija i udruge građana | 20.500,00 | 20.500,00 | 17.000,00 |

Sredstva za ovaj program se smanjuju (17.07 %) zbog neizvršenih sredstava za neodržane kulturne manifestacije (kulturno ljeto i kazališne predstave).

|  |  |  |  |
| --- | --- | --- | --- |
| PROGRAM | Plan 2024. | I. Izmjene i dopune 2024. godine | II Izmjene i dopune 2024. godine |
| PROGRAM 1012: Razvoj turizma | 5.000,00 | 5.000,00 | 0,00 |

Planirana investicija uređenja mreže biciklističkih staza nije realizirana.